Kvifjorden

Kvifjorden er en innsjø og kraftmagasin i kommunene Kvinesdal, Sirdal og Bygland kommune i Agder. Innsjøen er magasin for Solhom kraftverk, og reguleringshøyden er 38 meter.

Magasinet ble dannet ved at en rekke mindre innsjøer, Nesjen, Badstogflona, Kvifjorden og Kvivatnet, ble oppdemmet og fløt sammen til ett stort magasin. Kvifjorden var den største av disse. Oppdemmingen ble utført med tre store steinfyllingsdammer.
Ettersom demningene ligger ved utløpet av Nesjen, den sørligste av de tidligere innsjøene, blir magasinet også kalt Nesjen/Kvifjorden eller også bare Nesjen.

Østsiden av innsjøen danner grense til Setesdal Vesthei – Ryfylkeheiane Landskapsvernområde.

 Referanser 

Kategori:Innsjøer i Bygland
Kategori:Innsjøer i Sirdal
Kategori:Innsjøer i Kvinesdal
Kategori:Reservoarer i Agder
Kategori:Kvinavassdraget